TULD JERUUSALEMMAST
Shalom, kallid sõbrad! Tore teiega ühineda!
Täna räägin tähtsal teemal - usust.
Jeesus ütles oma jüngritele: "Hoidke oma usku Jumalasse."
Meile on tähtis see usk vastu võtta.
Paulus ütles Roomlaste kirja 10. peatükis,
et usk tuleb kuulmisest ja kuulmine Jumala Sõnast.
Usu seeme külvatakse meie südamesse,
kui kuuleme evangeeliumi.
Kuuleme, et Jeesus on Issand, Jumala Poeg,
ja et Ta suri ristil ja tõusis kolmandal päeval surnuist.
Jumal annab meile armu sellesse uskuda.
Nii saame usu seemne, mis on otsekui sinepiiva.
Siis peab see kasvama.
"Hoidke usku Jumalasse."
Nii ei öelnud mingi prohvet, õpetaja või pastor,
vaid Messias Jeesus,
au Issand ise.
Peame eelkõige uskuma Jumala evangeeliumi,
et meis oleks usk Jumalasse.
Peame niisiis vastu võtma Jumala evangeeliumi,
nii saame usu Jumalasse.
Loeme sellest Heebrealaste 11. peatükist.
Võiksin seda peast tsiteerida,
kuid on tähtis näha, mida Paulus täpselt kirjutas.
Usun, et Paulus kirjutas selle.
Heebrealaste 11:1 - "Aga usk on kindel usaldus selle vastu,
mida oodatakse, ja veendumus selles, mida ei nähta."
Me pole kunagi füüsiliselt seda maa peal näinud,
kuid usume kindlalt sellesse, mida loodame.
Usk ja lootus töötavad koos.
Usk töötab armastuse läbi.
Sama apostel kirjutas ka Galaatlaste kirja.
Ta ütleb, et usk on tegev armastuse kaudu.
Korintlaste kirjas ütleb Paulus,
et usk, lootus ja armastus töötavad koos.
"Aga usk on kindel usaldus selle vastu, mida oodatakse,
ja veendumus selles, mida ei nähta.
Selle kohta on ju vanad saanud tunnistuse."
See tähendab usuisasid.
"Usu kaudu me tunneme,
et maailmad on valmistatud Jumala sõna läbi,
nii et mitte sellest, mida võib näha, ei ole tekkinud see, mida nähakse."
Usu kaudu võtame vastu selle, mida Jumal on loonud.
Varem oli see nähtamatu, kuid nüüd näeme seda.
Kõik, mida vajame,
saame vaid usu kaudu.
Jeesus õpetas, et "kõik, mida te palute ja anute,
uskuge, et olete saanud ..." Pange tähele usu printsiipi!
"... ja see saab teile."
Juba palvetades usu, et oled selle saanud!
Sa ei saa palvetades kõhelda, kas ikka saad selle või mitte.
2. Korintlaste 1:20 ütleb,
et kõik Jumala tõotused on Jeesuses 'jah' ja 'aamen'.
Täna tahan rääkida ühest Markuse evangeeliumi kohast.
See oli alles sissejuhatus.
Markuse 5:25.
See räägib naisest, kes paranes usu kaudu.
"Ja üks naine, kes oli olnud kaksteist aastat veritõves
ning palju saanud kannatada arstide käes
ja ära kulutanud kõik, mis tal oli, ega olnud saanud mingit abi,
vaid pigem oli ta tõbi läinud halvemaks,
olles kuulnud lugusid Jeesusest, läks rahvahulga seas ta selja taha
ja puudutas tema kuube, sest ta ütles:
'Kui ma saaksin tema kuubegi puudutada, siis ma paraneksin!'
Ja kohe kuivas ta vereläte
ja ta tundis oma ihus, et ta oli paranenud sellest hädast.
Ja Jeesus, tundes endamisi, et vägi oli temast välja läinud,
pööras kohe rahvahulga seas ümber ja küsis: 'Kes puudutas mu rõivaid?'
Ja ta jüngrid ütlesid talle:
'Sa näed, et rahvahulk su ümber tungleb,
ja küsid veel: 'Kes puudutas mind?'!'
Ent Jeesus vaatas ringi, et näha, kes seda oli teinud.
Aga naine, kes teadis, mis talle oli sündinud,
tuli kartes ja värisedes ning langes Jeesuse ette
ja rääkis talle kogu tõe. Jeesus lausus aga talle:
'Tütar, sinu usk on su päästnud,
mine rahuga ja ole terve oma vaevast!'"
See huvitav lugu õpetab meile vähemalt viit asja.
Esmalt kannatas ta 12 aastat.
Ta käis arstide juures, kuid need ei saanud teda aidata.
Haigus üha süvenes.
Naine kulutas selleks kogu oma varanduse.
Lõpuks polnud ta ainult haige, vaid ka vaene.
See on problemaatiline.
Ta oli kuulnud Jeesusest.
Kust tema usk tuli?
Kuulmisest ja kuulmine Jumala Sõnast.
Esimene asi, mida peame tegema, on kuulmine.
See on esimene käsk, mille Iisraeli rahvas sai:
"Kuule, Iisrael!"
Kui Jumal nuhtleb oma rahvast Iisraeli,
pole põhjuseks tavaliselt nende teod,
vaid see, et nad ei kuulnud Tema häält.
"Kuule, Iisrael! Issand, meie Jumal Issand, on ainus."
Naine oli kuulnud Jeesusest. Esmalt ta kuulis.
Usk tuleb kuulmisest ja kuulmine Jumala Sõnast.
Peame pöörama tähelepanu ka sellele, mida kuuleme.
Mis mõõduga me seda mõõdame?
On tähtis, et kuuleme just Jumala Sõna,
et usuksime.
Et meie usk kasvaks,
peame kuulma Jumala Sõna taas ja taas.
Sõna läheb meie südamesse ja annab meile usu Jumalasse.
See usk jätkab kasvamist, kui jätkame kuulmist.
Praegugi kuulete Jumala Sõna, sest õpetan teile evangeeliumi.
Nii kasvab teie usk ja võite vastu võtta ime,
mille Jumal on teile kaua aega tagasi valmistanud.
"Olles kuulnud lugusid Jeesusest,
läks rahvahulga seas ta selja taha ja puudutas tema kuube."
Aga mida ta enne seda tegi?
"Sest ta ütles: 'Kui ma saaksin tema kuubegi puudutada,
siis ma paraneksin!'"
Peame oma kõrvadega kuulma ja südamega vastu võtma.
Mitte nii, et see läheb ühest kõrvast sisse ja teisest välja.
"Ja kui sa kuuldes kuulad ...",
nagu öeldakse 5. Moosese 28:1 (algteksti järgi).
See tähendab kuulmist nii, et see ka vastu võetakse.
Kuuled oma kõrvadega ja võtad selle oma südamesse.
Siis ütles ta: "Kui ma saaksin tema kuubegi puudutada,
siis saan terveks."
Miks on tähtis seda öelda?
Kui oled kuulnud, siis midagi muutub su sees.
Su sees hakkab liikuma ja usk hakkab töötama.
Kui väljendad seda oma suuga, kuuled seda uuesti.
See on esimene asi.
Teiseks muutub su keskkond selleks, mida ütled.
Muudad oma sõnadega oma ümbruskonda.
Atmosfäär su ümber otsekui reageeriks sinu sõnadele.
Naine kuulis seega, võttis selle vastu ja ütles seda.
Kuulis, võttis vastu ja rääkis.
Ta läks ja puudutas Jeesust.
Kuulis ja võttis vastu,
rääkis või ütles,
ja tegi oma teo.
Usk ilma tegudeta on surnud, nagu ihu ilma vaimuta.
Tema enda sõnad kinnitasid tema usku, nii et ta tegi seda.
Kuna tal oli veritõbi, poleks ta tohtinud Jeesust puudutada.
Toora järgi poleks ta tohtinud isegi mehele läheneda,
eriti veel rabile, sest Jeesust respekteeriti rabina.
Ja seal oli palju rahvast.
Naine oli asjata raisanud varandust mitmetele arstidele.
Tal oli mitu põhjust, miks mitte minna, kuid ta läks.
Ta läks ja puudutas Jeesuse riideid.
Ühe tõlke järgi puudutas ta Jeesuse kuue hõlmatutti, tzitzitit.
Palvesall talit pannakse peale, aga tzitzitid riiete alla.
Niisiis oli see sisemine asi.
Usk puudutab Issanda sisemust, Tema südant.
Heebrealaste 11:6: "Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Vägevad sõnad!
Mis siis juhtus?
"Ja Jeesus, tundes endamisi, et vägi oli temast välja läinud ..."
Ta hakkas küsima.
Jüngrid juhtisid tähelepanu,
et rahvast oli väga palju.
Jeesus siiski teadis, et keegi puudutas teda teisiti, usus.
Seda juhtub veel tänagi.
Jeesus ütles, et Ta ei jäta meid vaestekslasteks,
vaid saadab meile Kaitsja, väe allika.
"...vaid te saate väe Pühalt Vaimult, kes tuleb teie üle..."
Püha Vaim on nüüd maa peal.
Meiegi võime usuga Jeesuse tzitzitit puudutada.
Kuigi Jeesus on taevas,
esindab Teda maa peal Püha Vaim.
Püha Vaim esindab Jumalat,
Tema kuningriiki ja Võitut Jeesust.
Võime oma usuga puudutada Jeesuse riideid
ja saada oma ime.
Naine kuulis, võttis vastu, rääkis ja puudutas,
ja mis siis juhtus?
Naine "langes Jeesuse ette ja rääkis talle kogu tõe."
Ta tunnistas.
Tunnistamine kinnitab imet, mille oleme saanud.
Õpetan alati meie koguduse liikmeid tunnistama.
See toob Jumalale au
ja kinnitab nii tunnistajat ennast kui kuuljaid.
"Aga naine langes Jeesuse ette ja rääkis talle kogu tõe."
Kuulis, võttis vastu, rääkis, tegi
ja hakkas siis tunnistama. Ja mis sellele järgnes?
Kui tunnistad, mis sinuga on juhtunud,
tunnistab sinust Issand Jeesuse ise. Eriti võimas!
Jeesus ütles: "Tütar,
sinu usk on su päästnud".
Ta ei öelnud: "Mina päästsin su."
Tema sõnade valik on huvitav.
Verbi 'päästma' juur on yeshu'a ehk 'pääste'.
Sellest lähtub Messia nimi Jeesus.
Iisraelis ei tähenda yeshu'a üksnes hinge pääsemist,
vaid ka ihu pääsemist.
See on seotud lunastuse, vabastamise ja tervenemisega.
See on seotud vangist pääsemise, võidu ja õnnistusega.
Kui soovime üksteisele päästet, yeshua'd,
ei piirdu see vaid sellega, mida kristlased mõtlevad -
hinge pääsemisega.
Yeshu'a on kõikehõlmav mõiste.
See katab kõik, mida vajame
maa peal.
See hõlmab kogu meie maapealsete vajaduste spektrit.
Jeesus ütles: "Sinu usk on sind päästnud."
Usuga, mille Jumal on meile andnud,
võime saada, mida vajame.
Kõik, mida too naine tegi,
kuulis, südamesse võttis, loeme need kaheks asjaks,
rääkis, puudutas ja tunnistas.
Ta tegi viit asja.
Issand ütles talle erilised sõnad.
"Su usk on sind päästnud."
See on meile suureks õpetuseks.
See annab meile jõudu.
Kui teeme nii, nagu see naine: kuuleme, võtame südamesse,
kuulutame ja hakkame elama, nii nagu usume,
näeme lõpuks ja tunneme,
nagu tema tundis oma ihus, et ta oli paranenud sellest vaevast.
Kõik vastused tulevad ühest ja samast allikast.
See on Jumala vägi.
See on suletud ukse taha
ja see uks avaneb vaid siis,
kui selle avab Messias Jeesus.
Tal on Taaveti võti,
ja seda, mille Tema avab, ei saa keegi sulgeda.
Kui meil on kindel usk Messias Jeesusesse,
ja palume Tema nimel, et Taevaisa meid tervendaks,
täidaks meie vajadused ja õnnistaks meid,
ja me ei kahtle oma südames, vaid usume tõesti,
kuna kuuleme Jumala Sõna, võtame selle vastu
ja kuulutame seda,
siis Jeesus avab meile ukse
Püha Vaimu väe juurde.
Jeesus ühendab meid
väe ja õnnistuse allikaga.
Nüüd ühendab Püha Vaim meid sama Jeesusega,
kes kõndis maa peal ja tegi 2000 aasta eest imesid.
Jeesuse kaudu saame ka igavese elu.
Keegi võib küsida, kust ma seda tean.
Seda ei saa sõnadega seletada.
Seda tuleb vaid kogeda.
See on kogemus sellest, et tean, et ma tean, et ma tean,
sest tean, et see on tõsi.
Jeesus ütles juutidele, kes Teda järgisid:
"Tunnetate tõde ja tõde teeb teid vabaks."
See vabastab valest.
Saatan väidab, et see on võimatu.
Arstid ütlesid, et teda ei saa aidata.
Ta kulutas sellele kogu varanduse.
Ta oli haige, vaene ja põlatud.
Tal oli palju probleeme.
Ta sai siiski terveks
oma usu abil.
Kuidas ta siis paranes?
Tema peale tuli Püha Vaimu vägi.
Ta tõmbas oma paranemise Jeesuse südamest.
Jeesus ütles talle: "Tütar ..." Väga huvitav!
"Tütar, sinu usk on su päästnud,
mine rahuga ja ole terve oma vaevast!"
Jeesus pitseeris selle.
Tal oli Püha Vaimu pitser.
Ta kindlustas, et naine sai, mida uskus.
Naine tervenes, sest ta võttis selle vastu usus.
Vahel juhtub asju, millesse mõned ei usu.
Jumal võib kasutada mõnd jutlustajat ja inimesed saavad terveks.
See kõik on arm.
Ka too naine uskus seda, mida oli Jeesusest kuulnud.
Ka see on arm.
Mõtlen siiski midagi sellist, mida võin kasutada igapäevaselt.
Ma ei räägi millestki ebanormaalsest.
Mitte sellest, et inimene palub miljardit dollarit
ja usub, et saab selle.
Ma ei taha ka hukka mõista,
aga räägin hetkel tasakaalust.
Naisel oli tõeline vajadus tervenemise järele
ja ta tõesti paranes.
Jeesus tunnistas, et tema usk oli ta päästnud.
Ma ei tea, mis vajadused teil on.
Meil kõigil on vajadused.
Tahan teie eest palvetada,
kuid enne seda
võtke oma südamesse usk Jumalasse!
Uskuge, et Jeesus on kõivõimas
ja kõik on võimalik sellele, kes usub,
sest Jumalale on kõik võimalik.
Kui usume, pole midagi võimatut.
Usklikule on kõik võimalik.
Uskugem kõik koos,
et Jumal võib seda meile teha.
Miks Jumal seda teeb?
Miks Ta vastab meie palvetele ja meie usule?
Ta ei saa olla vastamata.
Põhjus selleks on armastus.
Ilma usuta on võimatu Jumalale meelepärane olla.
Usk on Talle meelepärane.
"Kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Just seda see naine tegigi.
Temas sündis Heebrealaste kirja 11. peatüki 6. salm:
"Sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Pidage meeles need viis asja!
Ta kuulis, võttis südamesse, kuulutas, tegi ja tunnistas.
Ta kuulis mõlema kõrvaga, võttis südamesse,
rääkis oma suuga ...
Need on lihtsad, kuid suured asjad.
Ta tegi ja tunnistas.
Kuulis, võttis, ütles, tegi ja tunnistas.
On neid, kes mõne etapi vahele jätavad.
Need on siiski kõik tähtsad.
Kui tahad Püha Vaimu pitserit, tunnista sellest, mida oled saanud!
Viis on, muide, armu arv.
Uskugem siis koos,
et meiegi võiksime saada, mida vajame!
Jeesus rääkis sellest Markuse 11:24 -
"Seepärast ma ütlen teile: Kõike, mida te iganes palves endale palute -
uskuge, et te olete saanud, ja see saabki teile!"
Palvetagem Jeesuse nimes.
Olete kuulnud Jumala Sõna,
nii et uskuge ja võtke see oma südamesse!
Kuulutage koos minuga:
Messias Jeesuse nimel võtan vastu oma paranemise
kõigil elualadel.
Sirutage käed ekraani poole!
Võite puudutada mu käsi ekraani vahendusel.
Jeesuse nimel, Isa, ma palun tervenemist kõigil aladel.
Aitäh, Isa, et ütlesid,
et Jeesuse vermete läbi on meile tervis tulnud.
Läkita oma Sõna ja me saame terveks.
Kuulutan täielikku paranemist!
Puuduta, Isa, kõiki vaatajaid ja tervenda nad!
Messias Jeesuse nimel,
pangu Püha Vaimu vägi kõik korda!
Isa, kuulutan Jeesuse vere väes, et see on Jah ja Aamen!
Armastan teid. Ootan teie vastuseid.
Jumal õnnistagu teid! Shalom Jeruusalemmast!
Tõlge: Monika Jaaguri